**k**

Styrets beretning sesongen 2019/20

Langrennsgruppa

**STYRETS BERETNING**

Årsmelding strekker seg over perioden: April 2019 til og med mars 2020

**Tillitsvalgte:**

**Styret:** Leder: Magnus Nordsveen

Nestleder/kasserer: Jørgen Høydahl

 Styremedlem Liv-Toril Moen

Styremedlem Hein Bergersen

Styremedlem: Thomas Johnsen

Styremedlem: Rolf Karlsen

**Representant til RSK styret:** Magnus Nordsveen

**Trenere:** Henrik Oftedal Gruppe 2012/13

 Stian Nordli Gruppe 2012/13

Espen Sandbråthen Gruppe 2010/11

Anders Svartsund Gruppe 2010/11

Rikard Edberg Gruppe 2010/11

 Kristin Undheim Gruppe 2009

 Mari Storeng Hallingstad Gruppe 2009

 Sedsel Fretheim Thomassen Gruppe 2009

 Hein Bergersen Gruppe 2007/08

 Inge Roar Bremerthun Gruppe 2007/08

 Solmund Vestli Gruppe 2005/06

 Monika Klæbo Karlsen Gruppe 2005/06

 Martin Fagerli Gruppe 2004 og eldre

 Kjetil Stensland Gruppe 2004 og eldre

**Sportslige ledere:** Kristin UndheimInge Roar Bremerthun

**Tidtakerbukomite:** Magnus Nordsveen

 Joakim Gabrielsen

 Rolf Karlsen

 Øystein Olsen

 Jørgen Høydahl

**Karusellkomite:** Liv-Toril Moen

 Linda Alnæs

 Stig Helge Basnes

 Hein Bergersen

**Kafevaktkomite:** Malin Borg
 Ingunn Landmark

**Snøproduksjon:** Rune Pedersen

Rolf Karlsen

Joakim Gabrielsen

 Thomas Johnsen

 Espen Sandbråthen

 Fredrik Henriksen

 Henrik Oftedal

 Stian Nordli

 Per Einar Hetland

**Styremøter RSK Langrenn**

I perioden har det vært avholdt 8 styremøter. Styret har blant annet jobbet med:

* Prosjektering, finansiering og bygging av Tidtakerbu
* Innkjøp av Snøscooter, Tidtakerutstyr og Konteiner
* Klubbtøy til aktive, trenere og andre tillitsvalgte
* Oppfølging av sportslige ledere
* Oppfølging av kommunen ift utbygging av langrennsanlegget
* Registrering av nye medlemmer og aktive via Spond
* Økonomi og avtaler med sponsorer
* Oppfølging av snøproduksjon

**Styremøter RSK hovedstyret**

Styrets leder har deltatt på 6 styremøter i RSK. Vi har fremmet Langrenns behov og ønsker. Det er spesielt tre saker som er av stor viktighet for oss:

1. Tidtakerbu
2. Utbygging av Marikollen inkludert nye langrennsløyper (asfalterte, lysløype, snøkanoner). Utbyggingen av Marikollen styres av Prosjektgruppa bestående av 3 stykker fra RSK hovedstyret og 3 stykker fra kommunen. Langrenn har ingen med i denne gruppa. Vi får informasjon igjennom RSK styremøtene. Hein og Magnus har også fulgt opp direkte mot kommunen.
3. Snøproduksjon

**Sportslige aktiviteter**

**Aktive og trenere:**

En viktig betingelse for de som trener er å ha gode trenere. Trenerne har også i år bidratt meget bra for at løperne skal trives og lære å beherske skigåing. Vi har pr nå ca 60 aktive og 13 trenere hvorav 2 er Sportslige ledere.

**Treninger:**

Gruppene har fordelt treningene sine på mandager, onsdager og torsdager. I sommerhalvåret ble det også arrangert noen søndagstreninger. Det ble avholdt hjemmesamling en lørdag på høsten.

**Renndeltakelse:** Vi har hatt økende deltakelse på renn utenfor klubben. Vi har blant annet stilt i følgene renn:

* Hakadalrennet
* GIF stafetten
* KM klassisk og fristil
* KM stafetter
* Asker skifestival (skicross)
* Fischerrennet
* Madshussprinten
* Nordåsen Skicrossstafett
* Birkebeinerrennet

**Rælingskarusellen:** Vi har ikke fått arrangert denne i år pga snømangel. Vi kommer sterkere tilbake i 2021.

**Marikollen snøfestival:** Vi har sammen med alpint og Bua i Rælingen jobbet med planlegging av en snøfestival. Pga manglende snø er denne avlyst for i år. Vi kommer sterkere tilbake i 2021.

**Klubbmesterskap:** Vi vil prøve å arrangere klubbmesterskap i mars dersom vi får en dag med bra snø i løypene våre.

**Snøproduksjon:**

Vi fikk snø relativt tidlig og hadde bra snøforhold til treninger i november/desember (første noterte trening på ski var 10 november). I jula kom mildvær, snøen smeltet/regnet bort og vi har ikke fått produsert snø til løypene denne sesongen. Etter nyttår har vi i perioder trent i Barnebakken v/båndet. Noen har også vært og trent i Lillomarka.

**Økonomi for året 2019**

Skikarusellen vinteren 2019 med ca 200 deltakere og treningsavgifter har gitt oss bra tilskudd. En del av dette har blitt brukt til å dekke deltakeravgifter for aktive på skirenn og til sponsing av klubbjakker til de aktive. Trenerne og andre

som har bidratt med stor dugnadsinnsats har fått dynejakker og gavekort.

Vi har kjøpt inn Snøscooter og tidtakerutstyr for ca kr 400.000. Dette ble dekket av tilskudd fra DNB Sparebankstiftelsen tildelt i 2018. Vi har kjøpt en brukt konteiner for lagerplass.

Utgifter til Tidtakerbua i 2019 til arkitekt Vindveggen, søknader til kommunen, grunnarbeider og støyping av såle beløper seg til ca kr 200.000. Dette har blitt dekket av oppsparte midler. Til bygging av Tidtakerbua har vi fått tilskudd fra Gjensidigestiftelsen på kr 567.000.

Vi har inngått avtale med Foss sport med god rabatt på utstyr.

**Dugnader:**

1. Vi har hatt ansvaret for kafeen på Marikollen klubbhuset 5 helger (2 av disse har blitt avlyst pga snømangel).
2. Vi stilte med 5 stykker på TV innsamlingsaksjonen til Bymisjonen
3. Grunnarbeider og støyping av såle til Tidtakerbua

**Anlegg**

**Langrennsanlegg:**

Lys og snøproduksjonanlegg for østlig sløyfe er ferdig med 7 lanser. Det er kummer for flere lanser slik at vi kan utvide anlegget etter hvert. Neste vinter er planen at grunnarbeider for hele anlegget og asfaltering skal være ferdig. Vi håper da også at oppdemming av Fjerdingbyputten har begynt slik at vi får økt tilgang på vann. Men fullstendig oppdemming av Fjerdingbyputten vil tidligst være ferdig i 2022. Utvidet pumpehus håper vi står ferdig tidligere. Ny trafo er planlagt ferdig i 2020, slik at strømforsyningen vil være løst til neste vintersesong.

**Tidtakerbu:**

Vindveggen har tegnet den nye Tidtakerbua og har bistått oss i søknadsprosessen mot kommunen. Grunnarbeider og støyping av såle ble utført på dugnad høsten 2019. Oppstart av bygging ble utsatt i påvente av støtte fra Gjensidigestiftelsen. Vi fikk bevilget 50% (maks kr 576.000) i desember. R1Bygg v/Joakim Gabrielsen tok deretter over som ansvarlig søker. R1Bygg skal også sette opp bygget, ferdig utvendig og isolert innvendig, og vil koordinere elektriker og rørlegger. Joakim vil deretter lede dugnadsarbeidet med å ferdigstille bygget innvendig. Planen er at bygget skal gjøres ferdig i 2020.

**TAKK FOR SESONGEN 2019/20:**

Styret takker alle løpere, trenere og foresatte som har bidratt til å fremme skiglede for medlemmene denne sesongen.

Vi takker også våre sponsorer:







Med vennlig hilsen styret

5. mars 2020